บาทเปิด 31.01 บาทต่อดอลลาร์ แนวโน้มอ่อนค่า
เงินบาทเปิดตลาด 31.01 บาทต่อดอลลาร์ แนวโน้มอ่อนค่าตามตลาดโลกหลังดอลลาร์แข็งให้กรอบ 30.90-31.05 บาทต่อดอลลาร์
24 มี.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.01 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.94 บาท/ดอลลาร์ เนื่องจากดอลลาร์ปรับตัวแข็งค่า หลังนักลงทุนปิดรับความเสี่ยงจากความกังวลเรื่องนโยบายปรับขึ้นภาษีตามที่ประธานาธิบดีโจ ไบเดน เคยหาเสียงไว้ นักลงทุนจึงพากันเทขายสินทรัพย์เสี่ยงเพื่อไปถือครองดอลลาร์และเยนแทน
"บาทอ่อนค่าตามทิศทางตลาดโลก เนื่องจากดอลลาร์แข็งค่าหลังนักลงทุนเทขายสินทรัพย์เสี่ยงแล้วไปถือครองดอลลาร์และเยน" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 30.90-31.05 บาท/ดอลลาร์ โดยวันนี้บาทมีแนวโน้มอ่อนค่าต่อเนื่อง